ທະນາຄານກາງສະຫະລັດ ຈະເລີ້ມຊື້ເອົາ ພັນທະບັດ ຂອງລັດຖະບານ ຄືນອີກ
ທະນາຄານກາງຕົກລົງ ທີ່​ຈະຊື້ຄືນ ພັນທະບັດຂອງລັດຖະບານ ໃນມູນຄ່າ​ 45 ຕື້ໂດລາ ທຸກໆເດືອນ ນັບແຕ່ເດືອນມັງກອນ ທີ່ຈະມາເຖິງນີ້ ເປັນຕົ້ນໄປ.
ທະນາຄານກາງຂອງສະຫະລັດເວົ້າວ່າ ຕົນຈະເລີ້ມປະຕິບັດ ແຜນໃໝ່ ໃນການຊື້ເອົາ ພັນທະບັດຂອງລັດຖະບານ ຄືນມາ ຈາກເອກະຊົນ ຊຶ່ງເປັນການດໍາເນີນຄວາມພະຍາຍາມຄັ້ງຫລ້າ ສຸດ ເພື່ອຮັກສາອັດຕາດອກເບ້ຍເງິນກູ້ໃຫ້ຕໍ່າ ແລະກະຕຸ້ນເສດ ຖະກິດທີ່ ຝືດເຄືອງຂອງອາເມຣິກາ ໃນວັນພຸດວານນີ້ ພວກວາງນະໂຍບາຍການຄັງຂອງລັດຖະບານ ກາງ ທີ່ນະຄອນຫລວງວໍຊິງຕັນ ໄດ້ຕົກລົງທີ່ຈະຊື້ຄືນພັນທະບັດ ຂອງລັດຖະບານ ໃນມູນຄ່າເທົ່າກັບ 45 ຕື້ (ຫລື 45 ພັນລ້ານ) ໂດລາ ໃນເຕ່ລະເດືອນ ນັບແຕ່ເດືອນມັງກອນທີ່ຈະມາເຖິງນີ້ເປັນ ຕົ້ນໄປ ເພີ້ມຕື່ມໃສ່ກັບການຊື້ຫລັກຊັບທີ່ກ່ຽວຂ້ອງກັບອະສັງຫາ ລິມະຊັບ ໃນມູນຄ່າ 40 ຕື້ໂດລາ ທີ່ທະນາຄານກາງໄດ້ເຮັດໃນແຕ່ ລະເດືອນຢູ່ແລ້ວນັ້ນ ທ່ານ Ben Bernanke ປະທານທະນາຄານກາງຂອງສະຫະລັດ ເວົ້າວ່າ ເມື່ອໄລ່ລວມ ເຂົ້າກັນໝົດແລ້ວ ການຊື້ຊັບສິນດັ່ງກ່າວ ຄວນຈະເປັນກໍາລັງ “ກົດດັນ” ອັດຕາດອກເບ້ຍ ເງິນກູ້ໄລຍະຍາວ “ໃຫ້ຕໍ່າລົງ” ເພື່ອຊຸກຍູ້ໃຫ້ເສດຖະກິດຂອງສະຫະລັດ ຂະຫຍາຍຕົວ ແລະເພື່ອຂະຫຍາຍຕະຫລາດແຮງງານ ຂອງປະເທດນໍາດ້ວຍ ທະນາຄານກາງຍັງກ່າວອີກວ່າ ຕົນຈະຮັກສາອັດຕາດອກເບ້ຍເງິນກູ້ຂອງຕົນໃຫ້ຢູ່ໃນ ລະຫວ່າງ 0 ຫາ 0 25% ແລະຈະຮັກສາໄວ້ໃຫ້ຢູ່ໃນອັດຕາຕໍ່າຢ່າງເປັນປະຫວັດການ ແບບນັ້ນຕໍ່ໄປ ຕາບໃດທີ່ອັດຕາຫວ່າງງານຂອງຊາດ ຍັງຢູ່ໃນລະດັບທີ່ສູງກວ່າ 6 5% ແລະລາຄາສິນຄ້າໃຊ້ສອຍເຟີ້ ຖືກຈໍາກັດບໍ່ໃຫ້ຖີບຂຶ້ນສູງ ອັດຕາໄພຫວ່າງງານຂອງ ສະຫະລັດ ໄດ້ຄ່ອຍໆຫລຸດລົງມາແດ່ແລ້ວ ແຕ່ວ່າກໍຍັງຕິດ ຢູ່ໃນລະດັບ 7 7% ໃນ ເດືອນພະຈິກຜ່ານມານີ້